ফোটন গ্রিক শব্দ যার অর্থ হল আলো । ফোটন কে গ্রিক অক্ষর γ (গামা) দিয়ে প্রকাশ করা হয় এবং এই কণার স্পিন হচ্ছে ১ । আমরা উপরের আলোচনা হতে এতোটুকু বুঝতে পারি যে ফোটন হচ্ছে আলোকের মৌলিক একক আর তড়িচ্চুম্বকীয় তরঙ্গ হচ্ছে তার আরেকটি রূপ । তড়িচ্চুম্বকীয় বলের পরিবাহক হচ্ছে ফোটন কণা । আমরা আমাদের প্রাত্যহিক জীবনে বড় ও ক্ষুদ্র বস্তুর মধ্যে ফোটনের প্রভাব দেখতে পাই । ফোটনের কোন ভর নেই তাই এটা অনেক দূর পর্যন্ত (অসীম) মিথস্ক্রিয়া করে । আমি আগেই বলেছি যে ফোটন , কণা এবং তরঙ্গ উভয় ধর্ম প্রদর্শন করে যাকে Duality বলে । ফোটনের আধুনিক ধারণাটি ব্যাখ্যা করেছিলেন আলবার্ট আইনস্টাইন । ফোটন সম্পর্কে আপাতত এতটুকুই জানি । এখন ফোটন দ্বারা সৃষ্ট বল ও তত্ত্ব সম্পর্কে কিছু আলোচনা করা যাক ।